**Уважаеми изложители,**

**Министерството на земеделието и храните** има удоволствието да Ви покани да вземете участие в предварителното проучване на нагласите за евентуално участие в Международното изложение за земеделие и хранителни продукти „AGRA 2025“.

*Международното изложение за земеделие и хранителни продукти „AGRA 2025“* ще се проведе за 63-ти път в периода 23-28 август 2025 г. в Горня Радгона, Словения. Повече информация за събитието можете да откриете на следния линк: https://www.sejem-agra.si/en/

През 2024 г. „АГРА“ привлече 1720 изложители от 35 участващи държави, сред които Алжир, Австрия, Франция, Гана, Гърция, Хърватия, Ирландия, Италия, Камерун, Латвия, Унгария, Германия, Холандия, Полша, Сенегал, Словакия, Словения, Сърбия, Украйна и др., които представиха продукцията си пред около 100 000 посетители на изложбено пространство от 70 800 кв. м.

През 2024 г. Република България беше страна партньор на Международното изложение за земеделие и хранителни продукти “AGRA”. Република България се представи с щанд на площ от 160 кв. м в Палата № С3 на Панаир Помурски Сейем, гр. Горня Радгова, на който 14 български производители представиха продукцията си – разнообразна палитра продукти с високо качество: млечни и месни продукти; мед и пчелни продукти; бели, розе и червени вина; продукти на основата на етерични масла; шипкови мармалади, масло и брашна; билково песто, горчица и маслинова паста; ядки, тахани, халви и ядкови масла и олиа.

**При одобрено участие, Министерството на земеделието и храните ще поеме разходите за**:

* Наем на оборудвана изложбена площ;
* Национална идентификация на българския щанд;
* Публикуване на логото на фирмата на изложителя в каталога на изложението;
* Пропуски на изложителите;
* Транспорт на експонатите по маршрута София – Горня Радгона - София;
* Застраховка на експонатите по време на транспортирането им.

**Фирмите-участници в изложението, следва да поемат всички други свои разходи, както следва:**

* Командироване и пребиваване на представител/и от предприятието (пътни, дневни, квартирни и застраховка);
* Консумативи за презентиране на представената продукция (дъски за рязане, ножове, посуда, прибори и др.)

Във връзка с гореизложеното, можете да заявите потенциалния си интерес за участие в тазгодишното издание на Международното изложение по земеделие и хранителни продукти “AGRA 2025” в срок до 30 април вкл. на следните ел. адреси: sbachvarova@mzh.government.bg и ikondov@mzh.government.bg. Информацията следва да включва вида на продуктите, които бихте искали да презентирате по време на изложението.